แบงก์โน้ตส์
ดัดหลังโจร
19 ส.ค. 2554

ดัดหลังโจร
โดย..ทีมข่าวการเงิน
ในช่วงที่ผ่านมา ธนาคารต้องปวดเศียรเวียนเกล้ากับกลโกงใหม่ของกลุ่มมิจฉาชีพที่นำธนบัตรปลอมชนิดใบละ 1,000 บาท มาฝากผ่านทางเครื่องรับฝากเงินสดอัตโนมัติ (CDM) โดยเฉพาะภาคอีสาน เพราะวิธีนี้ยากที่จะจับมือใครดม




ไอเดียของโจรไฮเทคกลุ่มนี้เกิดขึ้นเพราะจับจุดอ่อนของเครื่อง CDM ได้อยู่หมัด รู้ว่าธนบัตรปลอมตรงไหนบ้าง ก็หาทางแก้ไข จนทำให้มีธนบัตรปลอมบางส่วนเล็ดลอดเข้าสู่ระบบไปสร้างความเสียหายเยอะ
ล่าสุด ธนาคารต้องปรับเปลี่ยนจุดที่เครื่องใช้ในการตรวจสอบธนบัตรปลอมใหม่ เช่น ลายน้ำ แถบฟอยล์ ฯลฯ ใหม่ทุกๆ 7 วัน เพื่อดัดหลังเหล่าวายร้ายจนได้ผลชะงัด
ได้ยินได้ฟังอย่างนี้แล้ว บรรดามิจฉาชีพทั้งหลายก็จงหยุดนำธนบัตรปลอมไปฝากผ่านเครื่อง CDM กันได้แล้ว เพราะใส่ไปก็มีแต่ดีดออก
ว่าแต่วิธีนี้จะป้องกันได้นานเพียงใดนั้น อันนี้ไม่ทราบได้...